《再和燕歌行》
明代·童轩

黄榆白苇连塞北，眼底穹庐皆虏贼。屯空杀气连云飞，壮士相虏失颜色。

元戎奉诏玉门关，锦帐牙旗垒阵间。独把一麾专节钺，俦能三箭定天山。

单于生长乐边土，绕帐牛羊牧秋雨。闲中聚唱凉州词，醉后起为胡旋舞。

鱼龙川头古树腓，纥干山前飞鸟稀。紫髯胡儿眼双碧，大腹匈奴腰十围。

徐君远戍边庭久，况复东海簪缨后。伐敌能谙虎豹韬，次功应位麒麟首。

愤时气节人不知，唾手功名今未有。秋清长剑倚南天，夜半孤城临北斗。

莫言白眼众纷纷，伫虏高垂竹帛勋。君不见酂侯知国士，登坛终拜大将军。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。